Seletuskiri Narva Linnavalitsuse korralduse eelnõu juurde
Narva Linnavalitsuse kriisikomisjoni kriisireguleerimisalaste dokumentide koostamise ja läbivaatamise töögrupi moodustamine ja koosseisu kinnitamine

Kohaliku omavalitsuse kriisireguleerimisalased ülesanded on toodud hädaolukorra seaduses, milles on kohustus moodustada kriisikomisjon ning korraldada elutähtsa teenuse toimepidevust. Põhikooli- ja gümnaasiumiseaduses on koolipidajal kohustus luua võimalused õpilaste ja koolitöötajate kaitseks hädaolukorras.

Narva Linnavalitsuse 02.06.2010 määrusega nr 732 kinnitatud Narva Linnavalitsuse kriisikomisjoni põhimäärus ja 17.10.2012 korraldusega nr 1031-k kriisikomisjoni koosseis. Kriisikomisjoni põhimääruse § 2 p 22 alusel on kriisikomisjoni juurde õigus moodustada töögruppe. Tulenevalt vajadusest kriisireguleerimisalaste dokumentide korrastamiseks ja koostamiseks on ettepanek moodustada laiapõhjaline töögrupp.
Korralduse eesmärgiks on korrastada Narva Linnavalitsuse kriisireguleerimisalase valdkonna dokumentatsiooni ning seeläbi parendada elanikkonna turvalisust linna haldusalal.
Töögrupi koosseisu on kutsutud elutähtsat teenust korraldava valdkonna juhid ning oma eriala spetsialistid. Töögrupi juhib elutähtsa teenuse korraldamist kureeriv abilinnapea ning tema asetäitja on linnakantselei kriisireguleerimise valdkonna nõunik. Töögrupi liikmed: elutähtsat teenust korraldava asutuse juht, haridusasutusi kureeriv asutuse juhataja, asjaajamisteenistuse juhataja, juriidilise teenistuse juhataja ja infoteenistuse spetsialist. Töögrupi on kutsutud ka Päästeameti Ida päästekeskuse kriisireguleerimise büroo peaspetsialist. Töögrupi juht võib töösse kaasata ka teisi spetsialiste.
Töögrupi töökorraldus on vajadusepõhine.
